इस धरना में भाजपा के बड़े नेता भी भाग ले रहे हैं। प्रदेश अध्यक्ष केशव प्रसाद मौर्य के निर्देश पर पार्टी आज जिला मुख्यालयों पर प्रदेश की समाजवादी पार्टी की सरकार के कुशासन, ध्वस्त कानून-व्यवस्था और जवाहरबाग की घटना के विरोध में धरना-प्रदर्शन कर रही है। इसके साथ ही इसके विरोध में ज्ञापन भी तैयार किया गया है। पूर्व अध्यक्ष डॉ. लक्ष्मीकांत बाजपेयी कानपुर, सूर्य प्रताप शाही देवरिया व डॉ. रमापति राम त्रिपाठी महराजगंज, राष्ट्रीय उपाध्यक्ष डॉ. दिनेश शर्मा मुरादाबाद, रमापति शास्त्री सुल्तानपुर, अनुपमा जायसवाल बहराइच, प्रदेश महामंत्री पंकज सिंह गाजियाबाद, प्रकाश शर्मा नोएडा, करन सिंह पटेल कौशांबी, लक्ष्मण आचार्य वाराणसी जिला, राज्यसभा प्रत्याशी शिव प्रताप शुक्ल लखनऊ और राज्यसभा सांसद जुगल किशोर बाराबंकी में सरकार के खिलाफ विरोध प्रदर्शन में उतरे हैं।